આપણે ત્યાં તેમની છાપ નબળા નેતા તરીકેની છે, પણ વિશ્વમાં તેમની ગણના દૂરંદેશી ધરાવનારા શાણા રાજપુરુષોમાં થાય છે. વડા પ્રધાન ડૉ. મનમોહન સિંહે દેશની સુરક્ષા સામેના પડકારો સમજાવતાં જે કેટલીક વાતો કરી છે એ મહત્વની છે. જવાનોને સંબોધતાં તેમણે બે વાત અગત્યની કરી છે. તેમણે કહ્યું હતું કે વિશ્વની મહાસત્તાઓ અત્યારે પોતાના ઘરઆંગણાની સમસ્યાઓમાં અટવાયેલી છે માટે આપણી સુરક્ષાની સમસ્યા બીજા હલ કરી આપે એવી અપેક્ષા રાખવાનું હવે ટાળવું જોઈએ.